proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Resolución do 18 de decembro de 2019 pola que se aproban as bases reguladoras das subvencións para a creación, mellora e ampliación de pequenas infraestruturas para proxectos de biomasa destinadas a particulares e cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, se anuncia a convocatoria anticipada para o ano 2020 e se procede á selección das entidades colaboradoras que participarán na xestión destas subvencións (códigos de procedemento IN421H e IN421I).
Axencia Instituto Enerxético de Galicia — III. Outras disposicións — 30/01/2020

Advertidos erros na dita resolución, publicada no
Diario Oficial de Galicia
número 15, do 23 de xaneiro de 2020, é necesario facer a seguinte corrección:
Na páxina 3863 do anexo III, onde di, documentación que se presenta:
Debe dicir:
CORRECCIÓN DE ERROS. Resolución do 17 de xaneiro de 2020, da Secretaría Xeral de Política Lingüística, pola que se anuncia, con carácter voluntario e gratuíto, a convocatoria de cursos de lingua galega preparatorios das probas para obter os certificados de lingua galega Celga 1, Celga 2, Celga 3 e Celga 4 (código de procedemento PL600A).
Consellería de Cultura e Turismo — III. Outras disposicións — 30/01/2020

Advertido erro na dita resolución, publicada no
Diario Oficial de Galicia
número 19, do mércores 29 de xaneiro de 2020, cómpre facer a seguinte rectificación:
Na páxina 5585, cómpre substituír a táboa de Cursos Celga 4 pola seguinte:
Cursos Celga 4.
RESOLUCIÓN do 20 de xaneiro de 2020 pola que se dá publicidade aos convenios e protocolos de colaboración subscritos no terceiro cuadrimestre do ano 2019.
Consello de Contas de Galicia — III. Outras disposicións — 30/01/2020

Coa finalidade de incrementar a transparencia e a difusión da actividade desenvolvida polo Consello de Contas,
Darlle publicidade á relación dos convenios subscritos polo Consello de Contas de Galicia nos meses de setembro, outubro, novembro e decembro do ano 2019, que se incorpora como anexo a esta resolución.
Santiago de Compostela, 20 de xaneiro de 2020
RESOLUCIÓN do 16 de xaneiro de 2020, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 21 de decembro de 2018 pola que se establecen as bases reguladoras xerais e a convocatoria para o ano 2019 para a concesión, en réxime de concorrencia competitiva, de axudas a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto.
Consellería do Mar — III. Outras disposicións — 30/01/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto 1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Estas axudas foron concedidas coas solicitudes presentadas ata o 1 de setembro de 2019, de acordo co artigo 11.3 da citada orde.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 21 de decembro de 2018 pola que se establecen as bases reguladoras xerais e a convocatoria para o ano 2019, para a concesión, en réxime de concorrencia competitiva, de axudas a proxectos colectivos, financiados polo FEMP, para a conservación e restauración da biodiversidade e dos ecosistemas mariños no marco de actividades marisqueiras sustentables, tramitada como anticipado de gasto (DOG núm. 24, do 4 de febreiro de 2019).
Santiago de Compostela, 16 de xaneiro de 2020
1. Finalidade: axudas a proxectos colectivos que contribúan á conservación e restauración da biodiversidade e dos ecosistemas mariños no marco de actividades marisqueiras sustentables.
2. Financiamento: aplicación orzamentaria 15.03.723A.770.1, proxecto contable 201600293, cofinanciada nun 75 % polo Fondo Europeo Marítimo e de Pesca (FEMP) e o 25 % pola Comunidade Autónoma.
3. Beneficiarios e axudas concedidas de solicitudes presentadas ata o 1 de setembro de 2019:
EXTRACTO da Orde do 27 de decembro de 2019 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2019/20 (código de procedemento PL500A).
Consellería de Cultura e Turismo — III. Outras disposicións — 30/01/2020

BDNS (Identif.): 492960.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Destinatarios
Os centros de titularidade pública de Galicia que imparten ensino regrado de nivel non universitario.
Segundo. Obxecto
A presentación e a realización de proxectos de fomento do uso do galego dos centros públicos de ensino de Galicia dependentes da Consellería de Educación, Universidade e Formación Profesional, promovidos polos equipos de dinamización da lingua galega e polo profesorado responsable do proxecto naqueles centros de ensino que conten con menos de seis unidades, durante o curso escolar 2019/20 (códiog de procedemento PL500A), e o establecemento de axudas que apoien o seu financiamento.
Terceiro. Bases reguladoras
Orde do 27 de decembro de 2019 pola que se anuncia a convocatoria de axudas para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2019/20 (código de procedemento PL500A).
Publicadas no Diario Oficial de Galicia.
Cuarto. Contía
Importe total da convocatoria: 350.000 euros.
Quinto. Prazo de presentación de solicitudes
Un mes, que se contará a partir do día seguinte ao da publicación desta convocatoria no Diario Oficial de Galicia.
Santiago de Compostela, 27 de decembro de 2019
EXTRACTO da Orde do 27 de decembro de 2019 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2019/20 (código de procedemento PL500B).
Consellería de Cultura e Turismo — III. Outras disposicións — 30/01/2020

BDNS (Identif.): 492955.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Os centros de titularidade privada de Galicia que imparten ensino regrado de nivel non universitario, sexan persoas físicas ou xurídicas, que cumpran os requisitos e as condicións que se establecen nesta orde.
Segundo. Obxecto
O establecemento de subvencións para a realización de proxectos de fomento do uso do galego dos centros privados de ensino de Galicia, promovidos polos equipos de dinamización da lingua galega e polo profesorado responsable do proxecto, naqueles centros de ensino que conten con menos de seis unidades, durante o curso escolar 2019/20 (código de procedemento PL500B).
Terceiro. Bases reguladoras
Orde do 27 de decembro de 2019 pola que se anuncia a convocatoria de subvencións para a presentación de proxectos de fomento do uso do galego dos centros de titularidade privada de Galicia que imparten ensinanzas regradas de niveis non universitarios, para o curso escolar 2019/20 (código de procedemento PL500B).
Publicadas no Diario Oficial de Galicia.
Cuarto. Contía
Importe total da convocatoria: 23.833 euros.
Quinto. Prazo de presentación de solicitudes
Un mes, que se contará a partir do día seguinte ao da publicación desta convocatoria no Diario Oficial de Galicia.
Santiago de Compostela, 27 de decembro de 2019
RESOLUCIÓN do 21 de xaneiro de 2020 de delegación específica en cada unha das persoas titulares das xefaturas territoriais da Coruña, Lugo, Ourense e Pontevedra, das competencias relativas ás contratacións que se inicien ao longo do ano 2020 das 261 cafetarías escolares existentes.
Consellería de Educación, Universidade e Formación Profesional — III. Outras disposicións — 30/01/2020

A Orde da conselleira de Educación, Universidade e Formación Profesional do 5 de decembro de 2018, de delegación de competencias nos órganos superiores, directivos e periféricos desta consellería, delega, no seu artigo 1.c), con carácter xeral no titular da Secretaría Xeral Técnica as funcións que como órgano de contratación lle corresponden, agás nos casos en que estean expresamente delegadas noutros órganos.
Como queira que neste momento é preciso iniciar os procesos de contratación das cafetarías escolares dos centros docentes públicos dependentes desta consellería existentes en cada unha das catro provincias galegas, cuxos contratos actuais rematan co actual curso escolar, parece oportuno asegurar a necesaria homoxeneización da contratación do servizo.
Así mesmo, as características específicas do servizo contratado e a súa imbricación na organización interna de cada centro de ensino precisan dunha xestión contractual o máis próxima e descentralizada posible.
Estas consideracións aconsellan no momento actual residenciar nas catro xefaturas territoriais dependentes da Consellería de Educación, Universidade e Formación Profesional o desenvolvemento das tarefas relativas aos procedementos de contratación que se inicien ao longo do ano 2020 das 108 cafetarías radicadas na provincia da Coruña, 34 na de Lugo, 28 na de Ourense e 91 na provincia de Pontevedra, delegando para isto as competencias funcionais de contratación respectivas nas persoas titulares das xefaturas territoriais da Coruña, Lugo, Ourense e Pontevedra, dependentes da Consellería de Educación, Universidade e Formación Profesional.
Polo exposto, en virtude das facultades que me confiren os artigos 38, 43.3 e 44 da Lei 1/1983, do 22 de febreiro, de normas reguladoras da Xunta e da súa Presidencia, o artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, o artigo 9 da Lei 40/2015, do 1 de outubro, de réxime xurídico do sector público, e demais disposicións de xeral aplicación,
Delegar, de xeito puntual e específico, nas persoas titulares das xefaturas territoriais da Consellería de Educación, Universidade e Formación Profesional da Coruña, Lugo, Ourense e Pontevedra, as competencias respectivas para as contratacións que se inicien no ano 2020 das 261 cafetarías escolares existentes nos centros de ensino público da Comunidade Autónoma Galega.
Santiago de Compostela, 21 de xaneiro de 2020
EXTRACTO da Resolución do 30 de xaneiro de 2020, da Secretaría Xeral da Emigración, pola que se amplía, para as persoas residentes na Arxentina, Uruguai e Venezuela, o prazo de presentación de solicitudes da Resolución do 11 de decembro de 2019, da Secretaría Xeral da Emigración, pola que se regulan e se convocan as subvencións do Programa de axudas económicas individuais para persoas residentes no exterior para o ano 2020.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/02/2020

BDNS (Identif.): 494273.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primero. Ampliación do prazo de presentación de solicitudes
O prazo de presentación das solicitudes para as persoas residentes na Arxentina, Uruguai e Venezuela rematará o 19 de febreiro de 2020.
Santiago de Compostela, 30 de xaneiro de 2020
RESOLUCIÓN do 30 de xaneiro de 2020, da Secretaría Xeral da Emigración, pola que se amplía, para as persoas residentes na Arxentina, Uruguai e Venezuela, o prazo de presentación de solicitudes da Resolución do 11 de decembro de 2019, da Secretaría Xeral da Emigración, pola que se regulan e se convocan as subvencións do Programa de axudas económicas individuais para persoas residentes no exterior para o ano 2020.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/02/2020

Mediante a Resolución do 11 de decembro de 2019 (DOG núm. 242, do 20 de decembro) reguláronse e convocáronse as subvencións do Programa de axudas económicas individuais para residentes no exterior durante o ano 2020.
No artigo 13 da dita resolución establécese un prazo de 30 días hábiles, contados a partir do día seguinte ao da publicación da resolución no Diario Oficial de Galicia, para presentar solicitudes, prazo que remata o próximo día 5 de febreiro.
As especiais circunstancias sociais e políticas que acontecen actualmente na Arxentina, Uruguai e Venezuela están a provocar grandes dificultades para que as persoas residentes neste país poidan reunir a documentación necesaria para solicitar as subvencións deste programa, así como para poder achegarse ás entidades colaboradoras e delegacións da Xunta de Galicia habilitadas para a presentación electrónica e presencial das súas solicitudes.
A situación sociopolítica destes países está a agravar a situación de escaseza de recursos para a subsistencia, máis en sectores da poboación especialmente sensibles a estes episodios de desgoberno, como o formado polas persoas maiores.
Na Arxentina, Uruguai e Venezuela reside un gran número de persoas que teñen a condición política de galegos e maiores de 65 anos, e unha boa parte deles, debido aos procesos inflacionarios que frecuentemente sofren estes países, non dispoñen de rendas suficientes para poder conseguir produtos de primeira necesidade ou farmacolóxicos para poder subsistir, polo que as axudas do Programa de axudas económicas individuais resultan imprescindibles para a súa subsistencia.
En atención a estas circunstancias, resulta preciso ampliar, para as persoas residentes na Arxentina, Uruguai e Venezuela, o prazo de presentación de solicitudes do Programa de axudas económicas individuais para o ano 2020.
En consecuencia, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas,
Artigo único. Ampliación do prazo de presentación de solicitudes
Ampliar, unicamente para as persoas residentes en Arxentina, Uruguai e Venezuela, o prazo de presentación de solicitudes previsto no artigo 13 da Resolución do 11 de decembro de 2019, pola que se regulan e se convocan as subvencións do Programa de axudas económicas individuais para residentes no exterior durante o ano 2020 (DOG núm. 242, do 20 de decembro), ata o 19 de febreiro de 2020.
Santiago de Compostela, 30 de xaneiro de 2020
RESOLUCIÓN do 6 de maio de 2020 pola que se dá publicidade dos convenios subscritos por este organismo autónomo no primeiro cuadrimestre do ano 2020.
Instituto de Estudos do Territorio — III. Outras disposicións — 29/05/2020

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), impón a cada consellería ou entidade da Xunta de Galicia a obriga de remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto de Estudos do Territorio no primeiro cuadrimestre do ano 2020, que se incorpora como anexo a esta resolución.
Santiago de Compostela, 6 de maio de 2020
RESOLUCIÓN do 20 de maio de 2020 pola que se dá publicidade dos convenios de colaboración subscritos no primeiro cuadrimestre do ano 2020.
Consello da Cultura Galega — III. Outras disposicións — 29/05/2020

Para os efectos previstos no artigo 1 da Lei 16/2016, do 18 de xaneiro, de transparencia e boas prácticas na Administración pública galega, acórdase darlles publicidade aos convenios de colaboración subscritos polo Consello da Cultura Galega, no primeiro cuadrimestre do ano 2020, os cales se relacionan no anexo a esta resolución.
Santiago de Compostela, 20 de maio de 2020
RESOLUCIÓN do 14 de maio de 2020 pola que se dá publicidade dos convenios de colaboración subscritos por esta entidade no primeiro cuadrimestre do ano 2020.
Instituto Galego da Vivenda e Solo — III. Outras disposicións — 29/05/2020

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1
Darlle publicidade á relación dos convenios subscritos polo Instituto Galego da Vivenda e Solo (IGVS) no primeiro cuadrimestre do ano 2020 e que se incorpora como anexo I a esta resolución.
Artigo 2
Así mesmo, e para os efectos de completar a Resolución do 10 de xaneiro de 2020 pola que se dá publicidade aos convenios de colaboración subscritos no terceiro cuadrimestre do ano 2019 (DOG núm. 24, do 5 de febreiro), dáse publicidade aos convenios de colaboración pendentes de publicar subscritos no devandito cuadrimestre polo IGVS e que se incorporan como anexo II a esta resolución.
Santiago de Compostela, 14 de maio de 2020
EXTRACTO da Resolución do 26 de maio de 2020, da Secretaría Xeral da Emigración, pola que se acorda a continuación da tramitación do procedemento e do prazo de presentación de solicitudes establecidos na Resolución do 24 de febreiro de 2020 pola que se establecen as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2020 (código de procedemento PR905A).
Vicepresidencia e Consellería de Presidencia, Administracións Públicas e Xustiza — III. Outras disposicións — 29/05/2020

BDNS (Identif.): 498579.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Obxecto
O obxecto da resolución é conceder axudas extraordinarias e non periódicas dirixidas a persoas emigrantes galegas retornadas, para axudar a facer fronte aos gastos extraordinarios da unidade familiar derivados do seu retorno á Comunidade Autónoma de Galicia, que carezan de recursos suficientes.
Segundo.
Bases reguladoras
Resolución do 26 de maio de 2020, da Secretaría Xeral da Emigración, pola que se acorda a continuación da tramitación do procedemento e do prazo de presentación de solicitudes establecidos na Resolución do 24 de febreiro de 2020 pola que se establecen as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2020 (código de procedemento PR905A).
Terceiro.
Prazo de presentación de solicitudes
O prazo de presentación das solicitudes empezará a contar desde o día seguinte ao da publicación desta resolución no
Diario Oficial de Galicia
ata o 30 de outubro de 2020, incluído.
Santiago de Compostela, 26 de maio de 2020
RESOLUCIÓN do 19 de maio de 2020, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos por esta consellería durante o primeiro cuadrimestre do ano 2020.
Consellería de Medio Ambiente, Territorio e Vivenda — III. Outras disposicións — 29/05/2020

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Dar publicidade á relación de convenios de colaboración subscritos pola Consellería de Medio Ambiente, Territorio e Vivenda durante o primeiro cuadrimestre do ano 2020 que se incorpora como anexo a esta resolución.
Santiago de Compostela, 19 de maio de 2020
RESOLUCIÓN do 19 de maio de 2020 pola que se dá publicidade dos convenios de colaboración subscritos no primeiro cuadrimestre do ano
Augas de Galicia — III. Outras disposicións — 29/05/2020

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente, no
Diario Oficial de Galicia
, unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Facer pública a relación dos convenios subscritos por Augas de Galicia durante o primeiro cuadrimestre do ano 2020, que se incorpora como anexo a esta resolución.
Santiago de Compostela, 19 de maio de 2020
RESOLUCIÓN do 13 de maio de 2020 pola que se dá publicidade dos convenios de colaboración subscritos no primeiro cuadrimestre do ano 2020.
Academia Galega de Seguridade Pública — III. Outras disposicións — 28/05/2020

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos convenios subscritos pola Academia Galega de Seguridade Pública nos meses de xaneiro, febreiro, marzo e abril do ano 2020, que se incorpora como anexo a esta resolución.
A Estrada, 13 de maio de 2020
EXTRACTO da Resolución do 18 de maio de 2020 pola que se aproban as bases para a concesión de subvencións, en réxime de concorrencia non competitiva, para a asistencia a mercados e foros internacionais de contidos audiovisuais, e se convocan para o ano 2020 (código de procedemento CT404C).
Axencia Galega das Industrias Culturais — III. Outras disposicións — 28/05/2020

BDNS (Identif.): 507040.
De conformidade co previsto nos artigos 17.3. b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pódese consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias as persoas físicas (autónomas) e xurídicas privadas que estean constituídas como empresa produtora e/ou distribuidora audiovisual e que leven a cabo algunha actividade de creación e produción no campo audiovisual galego ou algunha das actividades descritas na cláusula seguinte que motiven a subvención e cumpran os requisitos referidos no artigo 10.1 da Lei de subvencións de Galicia.
Segundo.
Finalidade
Fixar as bases que regularán o réxime de subvencións establecidas pola Agadic para promover a comercialización exterior de produtos de contido audiovisual galego en mercados e foros de negocio de carácter internacional que teñan lugar entre o 1 de decembro de 2019 ata o 13 de marzo de 2020, dentro do marco das competencias deste organismo, e proceder á súa convocatoria para o ano 2020 (código de procedemento CT404C).
Terceiro.
Bases reguladoras
Resolución do 18 de maio de 2020 pola que se aproban as bases para a concesión de subvencións, en réxime de concorrencia non competitiva, para a asistencia a mercados e foros internacionais de contidos audiovisuais, e se convocan para o ano 2020 (código de procedemento CT404C).
Cuarto.
Importe
O importe global máximo para o financiamento da presente convocatoria será de 30.000 euros, suma que irá con cargo á aplicación orzamentaria 2019.11.A1.432B.470.0, código de proxecto 2015-00003.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 18 de maio de 2020
EXTRACTO da Resolución do 18 de maio de 2020 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2020 (código de procedemento CT207B).
Axencia Galega das Industrias Culturais — III. Outras disposicións — 28/05/2020

BDNS (Identif.): 507200.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán optar a estas subvencións todas as persoas físicas (autónomas) ou xurídicas constituídas como produtoras audiovisuais independentes cunha antigüidade mínima e sen interrupcións dun ano (epígrafe IAE 9611), e con sucursal ou oficina permanente polo menos un ano, previo a esta convocatoria, na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea e que desenvolvan a súa actividade habitual en Galicia.
Segundo. Finalidade
Fixar as bases que regularán o réxime de subvencións establecidas pola Agadic para o desenvolvemento de proxectos audiovisuais, que contribúa a asegurar a madurez dos produtos audiovisuais galegos, dentro do marco das competencias deste organismo, e proceder á súa convocatoria para o ano 2020.
Terceiro. Bases reguladoras
Resolución do 18 de maio de 2020 pola que se aproban as bases reguladoras para a concesión, en réxime de concorrencia competitiva, das subvencións para o desenvolvemento de proxectos audiovisuais de produción galega e se convocan para o ano 2020 (código de procedemento CT207B).
Cuarto. Importe
O importe global máximo das subvencións anteriormente detalladas será de 260.000 euros, suma que irá con cargo á aplicación orzamentaria 11.A1.432B.770.0 do orzamento de gastos da Agadic, código de proxecto 2010-0005, distribuído entre as anualidades 2020 e 2021: 26.000 euros con cargo ao exercicio 2020, e 234.000 euros con cargo ao exercicio 2021.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Se o último día do prazo fose inhábil, entenderase prorrogado ao primeiro día hábil seguinte e, se no mes de vencemento non houbese día equivalente ao inicial do cómputo, entenderase que o prazo expira o último día do mes.
Santiago de Compostela, 18 de maio de 2020
RESOLUCIÓN do 13 de xaneiro de 2020 pola que se modifica a Resolución do 19 de agosto de 2019 pola que se lle encomenda á Axencia Galega de Infraestruturas a xestión das actuacións para a execución das obras de asfaltado de vías nos hospitais deste organismo.
Servizo Galego de Saúde — III. Outras disposicións — 23/01/2020

De conformidade co previsto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 13 de xaneiro de 2020, do presidente do Servizo Galego de Saúde, pola que se modifica a Resolución do 19 de agosto de 2019 pola que se lle encomenda á Axencia Galega de Infraestruturas a xestión das actuacións para a execución das obras de asfaltado de vías nos hospitais do Servizo Galego de Saúde.
– Actividade: encargarlle á Axencia Galega de Infraestruturas a xestión das actuacións para a execución das obras de asfaltado de vías nos hospitais do Servizo Galego de Saúde.
Para a realización desta encomenda de xestión, a Axencia Galega de Infraestruturas asume a posición de órgano encomendado e desenvolverá todos aqueles actos e negocios xurídicos propios da preparación, selección de contratista, adxudicación e execución de obras públicas.
– Natureza e alcance da xestión encomendada: a encarga ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro.
– Prazo de vixencia: desde o día seguinte ao da sinatura da encomenda que se modifica ata a data de finalización do prazo de garantía das obras.
Santiago de Compostela, 13 de xaneiro de 2020
RESOLUCIÓN do 23 de decembro de 2019 pola que se dá publicidade ao esgotamento de crédito da Resolución do 28 de decembro de 2018 pola que se procedeu á convocatoria pública, para a anualidade 2019, das axudas financeiras do programa de préstamos cualificados para a rehabilitación de edificios e vivendas, con financiamento plurianual.
Instituto Galego da Vivenda e Solo — III. Outras disposicións — 07/01/2020

Feitos.
Primeiro. A Orde do 19 de setembro de 2016 aprobou o programa de préstamos cualificados para a rehabilitación de edificios e vivendas e estableceu as bases reguladoras para a concesión das axudas.
Mediante Resolución da presidenta do Instituto Galego da Vivenda e Solo do 28 de decembro de 2018, publicada no
Diario Oficial de Galicia
núm. 25, do 5 de febreiro, convocáronse para a anualidade 2019 as axudas financeiras do programa de préstamos cualificados para a rehabilitación de edificios e vivendas, con financiamento plurianual.
Segundo. O ordinal décimo sexto, número 2, da Resolución do 28 de decembro de 2018 establece que serán denegadas aquelas solicitudes de axudas de subsidiación dos xuros que non dispoñan de cobertura orzamentaria no momento da súa resolución. Para estes efectos, terase en conta a orde cronolóxica de entrada das solicitudes no rexistro do Instituto Galego da Vivenda e Solo. Para tal fin, considerarase data de presentación aquela en que a solicitude estea validamente cuberta e acompañada da totalidade dos documentos exixidos nas bases reguladoras e na correspondente convocatoria.
Terceiro. Unha vez revisadas e ordenadas todas as solicitudes presentadas coa documentación completa, a derradeira solicitude que se puido conceder antes do esgotamento do crédito para a anualidade 2019 tiña a data de entrada no rexistro do Instituto Galego da Vivenda e Solo do 23 de outubro de 2019 ás 18.26 horas.
Consideracións xurídicas.
Primeira. O ordinal décimo sexto, número 2, da Resolución do 28 de decembro de 2018 establece que serán denegadas aquelas solicitudes de axudas de subsidiación dos xuros que non dispoñan de cobertura orzamentaria no momento da súa resolución.
Segunda. Os artigos 31.4 da Lei 9/2007, do 13 de xuño, de subvencións de Galicia, e 32 do seu regulamento, aprobado polo Decreto 11/2009, do 8 de xaneiro, establecen que cando o procedemento administrativo establecido non comporte o esgotamento do crédito nun único acto de concesión, senón que a súa disposición se realice en actos sucesivos, o órgano xestor deberá publicar, no DOG e na súa páxina web o esgotamento da partida orzamentaria asignada.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño, de subvencións de Galicia,
RESOLVO:
Dar a coñecer o esgotamento, con data do 23 de outubro de 2019 ás 18.26 horas, do crédito destinado a sufragar as axudas financeiras do programa de préstamos cualificados para a rehabilitación de edificios e vivendas, con financiamento plurianual.
Santiago de Compostela, 23 de decembro de 2019
RESOLUCIÓN do 20 de decembro de 2019 pola que se modifica a Resolución do 22 de maio de 2019 pola que se publica a oferta de emprego público de prazas de persoal de administración e servizos para o ano 2019.
Universidade da Coruña — III. Outras disposicións — 07/01/2020

No Diario Oficial de Galicia do 5 de xuño de 2019 publicouse, por Resolución reitoral do 22 de maio de 2019, a oferta pública de emprego de prazas de persoal de administración e servizos da Universidade da Coruña para o ano 2019. A devandita resolución ofertou, pola quenda de acceso libre, tres prazas da escala técnica de especialistas, subescala informática, subgrupo C1 (páxina 27165 do referido DOG).
Motivado polo reingreso dun funcionario en situación de excedencia voluntaria por interese particular da escala técnica de especialistas, subescala informática, subgrupo C1, produciuse unha diminución do número de postos vacantes para ofertar nun proceso selectivo.
Logo da negociación coa Xunta de Persoal do persoal de administración e servizos da Universidade da Coruña, e coa aprobación da Consellería de Facenda da Xunta de Galicia, con data do 16 de decembro de 2019, e aprobada no Consello de Goberno da Universidade na súa sesión do 17 de decembro de 2019, coa finalidade de non minorar a oferta global decídese modificar o anexo I e substituír unha praza da escala técnica de especialistas, subescala informática, subrupo C1 por outra vacante correspondente á escala técnica de especialistas, subescala construción, subgrupo C1, segundo consta no anexo.
A Coruña, 20 de decembro de 2019
DECRETO 63/2020, do 12 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da mellora da capacidade e seguridade da AC-862, treito AG-64-Ponte Mera, nos concellos de San Sadurniño, Moeche e Cerdido (A Coruña) (clave AC/18/014.10).
Consellería de Infraestruturas e Mobilidade — III. Outras disposicións — 30/04/2020

Antecedentes:
Primeiro. No
Diario Oficial de Galicia
núm. 197, do 16 de outubro de 2019, publicouse o anuncio do 9 de outubro de 2019 polo que se somete ao trámite de información pública o proxecto de construción da mellora da capacidade e seguridade da AC-862, treito: AG-64-Ponte Mera, de clave: AC/18/014.10, así como a relación individual de bens, dereitos e propietarios afectados polo proxecto de referencia.
Segundo. Tras a análise das alegacións, dos informes e certificados presentados, o 6 de marzo de 2020 apróbase o expediente de información pública e o proxecto de construción da mellora da capacidade e seguridade da AC-862, treito: AG-64-Ponte Mera, de clave: AC/18/014.10.
Este proxecto ten por obxecto a mellora e optimización da capacidade e da seguridade viaria da estrada AC-862, mantendo o trazado actual e tendo en conta en todo caso o espazo dispoñible na adopción das medidas de mellora, nos concellos de San Sadurniño, Moeche e Cerdido (provincia da Coruña).
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia na súa reunión do día doce de marzo de dous mil vinte,
Artigo único
Declarar, en concreto, a utilidade pública e a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción da mellora da capacidade e seguridade da AC-862, treito: AG-64-Ponte Mera, de clave: AC/18/014.10.
Santiago de Compostela, doce de marzo de dous mil vinte
RESOLUCIÓN do 9 de xaneiro de 2020, da Secretaría Xeral Técnica da Consellería do Mar, pola que se lle dá publicidade a unha encomenda de xestión ao medio propio Fundación Centro Tecnolóxico do Mar para ser executada durante o ano 2020.
Consellería do Mar — III. Outras disposicións — 20/01/2020

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
– Resolución do 27 de decembro de 2019, da Consellería do Mar, pola que se lle encarga ao medio propio Fundación Centro Tecnolóxico do Mar (Cetmar) o servizo en materia de formación correspondente á impartición dun programa de accións formativas no ano 2020 no centro de formación A Aixola.
– Actividade: realización pola fundación Cetmar das accións para dar o servizo en materia de formación para a impartición dun programa de accións formativas no ano 2020 no centro de formación A Aixola, de acordo coas condicións establecidas no prego de condicións aprobado para o efecto.
– Natureza e alcance da xestión encomendada: encomenda de xestión a medios propios ao ter a Fundación Centro Tecnolóxico do Mar (Cetmar) a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de xaneiro de 2020 ata o 31 de decembro de 2020.
– Financiamento: tramitouse como anticipado de gasto con cargo aos orzamentos da Comunidade Autónoma de Galicia na aplicación orzamentaria 15.03.723A.604.1, código do proxecto 2016 00258, e foi cofinanciada polo Fondo Europeo Marítimo e de Pesca nun 75 %.
Santiago de Compostela, 9 de xaneiro de 2020
RESOLUCIÓN do 24 de abril de 2020, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade da relación complementaria de aspirantes declarados aptos nas probas de aptitude para a obtención do título de xestor administrativo.
Vicepresidencia e Consellería de Presidencia, Administracións Públicas e Xustiza — III. Outras disposicións — 30/04/2020

De conformidade co disposto na base décima da Resolución do 14 de xuño de 2019, da Secretaría Xeral Técnica da Consellería de Presidencia, Administracións Públicas e Xustiza, pola que se convocan as probas de aptitude para a obtención do título de xestor administrativo (DOG núm. 121, do 27 de xuño), concluídas as citadas probas e por proposta da presidenta do Colexio Oficial de Xestores Administrativos de Galicia, esta secretaría xeral técnica
Dar publicidade, conforme a proposta da presidenta do Colexio Oficial de Xestores Administrativos de Galicia, á relación complementaria de aspirantes declarados aptos nas probas de aptitude para o acceso á profesión de xestor administrativo que figura como anexo, de conformidade coa resolución do tribunal do 17 de febreiro de 2020.
Santiago de Compostela, 24 de abril de 2020
Relación complementaria de aspirantes declarados aptos nas probas de aptitude para o acceso á profesión de xestor administrativo
RESOLUCIÓN do 21 de abril de 2020, da Secretaría Xeral da Igualdade, pola que se amplía a dotación orzamentaria da Resolución do 20 de novembro de 2019 pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2020 (código de procedemento SI434B).
Vicepresidencia e Consellería de Presidencia, Administracións Públicas e Xustiza — III. Outras disposicións — 23/04/2020

No
Diario Oficial de Galicia
do 2 de xaneiro de 2020 publicouse a Resolución do 20 de novembro de 2019, da Secretaría Xeral da Igualdade, pola que se regulan as bases para a concesión das axudas establecidas no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e no artigo 43 da Lei 11/2007, do 27 de xullo, galega para a prevención e o tratamento integral da violencia de xénero, e se procede á súa convocatoria para o ano 2020.
No artigo 4 da antedita resolución establécese que para a concesión destas axudas destínase crédito polo importe e nas aplicación seguintes:
– Axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero: 600.000 euros na aplicación orzamentaria 05.11.313D.480.0, código de proxecto 2015 00180.
– Indemnización establecida no artigo 43 da Lei 11/2007, do 27 de xullo, galega para a prevención e o tratamento integral da violencia de xénero: 55.000 euros na aplicación orzamentaria 05.11.313D.480.1, código de proxecto 2015 00150.
Este crédito, segundo o establecido no dito artigo, poderá ser ampliado cando o aumento veña derivado da súa previsión legal ou dalgún dos supostos previstos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Na data actual, dado o volume de solicitudes presentadas da axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, e que non poden ser atendidas co crédito inicialmente asignado, así como as necesidades das posibles beneficiarias, resulta necesario incrementar a dotación orzamentaria destinada a esta axuda.
Por todo o exposto e no uso das facultades que teño atribuídas,
Artigo único
Primeiro. Amplíase a dotación orzamentaria asignada para a concesión da axuda establecida no artigo 27 da Lei orgánica 1/2004, do 28 de decembro, de medidas de protección integral contra a violencia de xénero, na contía de 600.000 euros, con cargo á aplicación orzamentaria 05.11.313D.480.0, código de proxecto 2015 00180.
Segundo. Esta ampliación non afecta o prazo establecido na referida resolución para a presentación de solicitudes.
Disposición derradeira
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 21 de abril de 2020
ORDE do 13 de abril de 2020 pola que se fixa o prezo de venda ao público dunha publicación desta consellería.
Consellería de Cultura e Turismo — III. Outras disposicións — 22/04/2020

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
.
1. Queda aprobado o prezo de venda ao público da publicación editada por esta consellería que se relaciona no anexo.
2. Este prezo entenderase, de ser o caso, co IVE incluído.
Santiago de Compostela, 13 de abril de 2020
–
Vestiges d’un ici, vestixios de si
. 30 €.
RESOLUCIÓN do 17 de abril de 2020 pola que se prorroga a vixencia do encargo á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, para a execución dos traballos descritos no proxecto de derruba de dous edificios no barrio da Residencia (Lugo).
Servizo Galego de Saúde — III. Outras disposicións — 21/04/2020

I. Por Resolución do 2 de outubro de 2019, do presidente do Servizo Galego de Saúde (feita pública no DOG núm. 193, do 10 de outubro) encargouse á empresa pública Empresa de Transformación Agraria, S.A., S.M.E, M.P. (Tragsa), como medio propio personificado, a execución dos traballos descritos no proxecto de derruba de dous edificios no barrio da Residencia (Lugo).
II. De conformidade co establecido na condición básica número 6 (Duración) o encargo tiña prevista unha vixencia de tres meses contados desde a sinatura da acta de implantación e podían ser acordadas as prórrogas do prazo de execución que fosen necesarias sempre e cando estivesen xustificadas as causas do atraso e sen que supuxese en ningún caso incremento do importe total do encargo.
IIII. A acta de implantación asinouse o 21 de xaneiro de 2020, polo que a vixencia prevista inicialmente para o encargo remataría o vindeiro 21 de abril de 2020.
IV. Por escrito do 7 de abril de 2020, o xerente de zona de Transformación Agraria, S.A., S.M.E, M.P. (Tragsa) en Lugo, solicitou formalmente unha prórroga dun mes con respecto ao prazo inicial de finalización do encargo, xustificando as causas do atraso na execución das obras no cumprimento do establecido no Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, e no Real decreto lei 10/2020, do 29 de marzo, polo que se regula un permiso retribuído recuperable para as persoas traballadoras por conta allea que non presten servizos esenciais, co fin de reducir a mobilidade da poboación no contexto da loita contra o COVID-19.
Como consecuencia, a execución das obras viuse primeiramente retardada e posteriormente paralizada completamente ao non ser consideradas como actividades esenciais.
Á vista destas circunstancias e no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e o artigo 4 do Decreto 137/2019, do 10 de outubro, polo que se establece a estrutura orgánica do Servizo Galego de Saúde,
Prorrogar, por un período dun mes, a vixencia do encargo á empresa pública Empresa de Transformación Agraria, S.A., S.M.E, M.P. (Tragsa), como medio propio personificado, para a execución dos traballos descritos no proxecto de derruba de dous edificios no barrio da Residencia (Lugo), cuxa vixencia rematará o vindeiro 21 de mayo de 2020, mantendo inalteradas o resto das condicións previstas para o encargo na Resolución do 2 de outubro de 2019.
Santiago de Compostela, 17 de abril de 2020